Lisa 2- koostöökokkuleppele

**Tulekahju korral tegutsemise plaan**

**Büroohoone**

**Suur-Ameerika 1, Tallinn**



**Osa 1: TEGEVUSKAVA (hoone üürnik)**

**Osa 2: TEGEVUSKAVA (politseivalve töötaja)**

**Osa 3: SKEEMID**

Tallinn 2017

Sisukord:

[1. Sissejuhatus 4](#_Toc482355288)

[Üldosa: …………………………………………………………………………………………………………………………………………..4](#_Toc482355289)

[Kasutatavad mõisted: 4](#_Toc482355290)

[2. Evakuatsiooni ja tulekahju korral tegutsemist mõjutavate andmete kirjeldus 5](#_Toc482355291)

[Ehitise tuleohutuse liigitusest tulenev kasutusviis ning kasutamisotstarve 5](#_Toc482355292)

[Ehitise korruste arv, pindala 5](#_Toc482355293)

[Ehitise kasutamise kellaajad 5](#_Toc482355294)

[Ehitise kasutajate arv 5](#_Toc482355295)

[Evakuatsiooniteed ja -pääsud, hädaväljapääsud ning nende asukohad 6](#_Toc482355296)

[Hoone tuletõkkesektsioonid 6](#_Toc482355297)

[Esmased tulekustutusvahendid 7](#_Toc482355298)

[Automaatne tulekahjusignalisatsioon (ATS) 7](#_Toc482355299)

[Automaatne tulekustutussüsteem (sprinkler) AKS 8](#_Toc482355300)

[Tuletõrje voolikusüsteem 8](#_Toc482355301)

[Turvavalgustus 9](#_Toc482355302)

[Suitsutõrjesüsteem 9](#_Toc482355303)

[Liftide toimimine 9](#_Toc482355304)

[Teavitamissüsteem (helindus) 9](#_Toc482355305)

[Tuleohutuspaigaldiste info- ja juhtimistabloo 9](#_Toc482355306)

[Piksekaitse 9](#_Toc482355307)

[Maa-aluse parkla tuleohutuspaigaldis 10](#_Toc482355308)

[Muud andmed, mis mõjutavad evakuatsiooni ja tulekahju korral tegutsemist 10](#_Toc482355309)

[3. Hoone tuleohtlikkuse kirjeldus 10](#_Toc482355310)

[Objekti tule- ja plahvatusohtlikkuse üldiseloomustus 10](#_Toc482355311)

[Andmed hoitavate põlevmaterjalide ja ohtlikke ainete kohta 10](#_Toc482355312)

[Hoone tõenäolisemad tulekahju stsenaariumid 10](#_Toc482355313)

[4. Tulekahjust teavitamise juhis 11](#_Toc482355314)

[Ehitises ja ohualas viibivate inimeste tulekahjust teavitamise kord 11](#_Toc482355315)

[Tulekahjuteate kontrollimise kord 11](#_Toc482355316)

[Tulekahjuteate Häirekeskusele edastamise kord 11](#_Toc482355317)

[5. Evakuatsiooni läbiviimise juhis 11](#_Toc482355318)

[Evakuatsiooni märguanneteks on: 11](#_Toc482355319)

[Evakueerunute ja evakueeritute kogunemiskoht on J.Vilmsi tn poolne parkla 12](#_Toc482355320)

[Inimeste loenduse kord 12](#_Toc482355321)

[Evakuatsioonijuhi ülesanded evakuatsiooni korral 13](#_Toc482355322)

[Töötajate ülesanded evakuatsiooni korral 13](#_Toc482355323)

[Väljapääsude valve 13](#_Toc482355324)

[Keelatud on 14](#_Toc482355325)

[6. Tulekahju korral tegutsemise juhis 15](#_Toc482355326)

[6.1 Tulekahju korral tegutsemine 15](#_Toc482355327)

[6.2 Esmaste tulekustutusvahendite kasutamine 15](#_Toc482355328)

[6.3 Tulekahju leviku piiramise meetmed 16](#_Toc482355329)

[7. Päästemeeskonnaga tehtava koostöö juhis 17](#_Toc482355330)

[Lisa 1 - Olulised kontaktid: 18](#_Toc482355331)

[Lisa 2 - Olen tutvunud käesoleva Tulekahju korral tegutsemise plaaniga 19](#_Toc482355332)

# 1. Sissejuhatus

## Üldosa

1.1 Käesolev plaan kehtestab nõuded tulekahju ennetamiseks, kahjude ärahoidmiseks ja tulekahjusituatsioonis tegutsemiseks. Plaani eesmärgiks on tagada hoones töötavate ja teiste hoones viibivate inimeste kiire, ohutu ja tulemuslik tegevus tulekahju korral.

1.2 Kõik töötajad peavad tutvuma käesoleva plaaniga ja kinnitama seda oma allkirjaga (**Lisa 2**).

1.4 Käesolev plaan kuulub läbivaatamisele ja vajadusel korrigeerimisele:

1. tegevuse või protsessi reglemendi ja töötingimuste muutumisel;
2. tulekahju või muu õnnetuse toimumisel objektil;
3. plaani koostamisel aluseks olnud õigusaktide muutumisel;
4. uute päästevahendite kasutuselevõtmisel;
5. tulekahjuõppuse järgselt, kui on tuvastatud asjaolusid, mille põhjal võib järeldada, et olemasolev plaan ei ole eesmärgipärane.

**NB!**

**HOONES ON KEELATUD SUITSETAMINE JA LAHTISE TULE KASUTAMINE!**

**Iga hoones viibija kohustus on teavitada hoone politseivalvet ja/või haldurit võimalikest ohtu tekitavatest kõrvalekalletest, riketest või tuleohutuspaigaldiste igapäeva tööd takistavatest asjaoludest!**

## Kasutatavad mõisted:

**ATS –** automaatne tulekahjusignalisatsioonisüsteem.

**Tulekahju** – Väljaspool spetsiaalset kollet toimuv kontrollimatu põlemisprotsess, mida iseloomustab kuumuse ja suitsu eraldumine ning millega kaasneb varaline või muu kahju.

**Tulekahju korral tegutsemise plaan** *(edaspidi plaan)* – Juhend, mis kirjeldab evakuatsiooni ja tulekahju korral tegutsemise korda, võttes arvesse asutuste tuleohutusalaseid erisusi.

**Tuletõkkesektsioon** – Ehitise osa, mis on teistest ehitise osadest eraldatud nii, et tule levik välja- ja sissepoole seda ehitise osa on ettenähtud aja jooksul takistatud eeldusel, et tuletõkkeuksed on suletud ja muud tuletõkketarindid on terved.

**Evakuatsioon** – Kasutajate sunnitud väljumine ehitisest või selle osast ohutusse kohta kas tulekahju, õnnetusjuhtumi või muu ohtliku olukorra või selle võimaluse korral. Evakuatsioon toimub reeglina mööda evakuatsiooniteed.

**Evakuatsiooni juht** *või* **vastutav isik** – Evakuatsiooni korraldav ja esmane päästetöö juhiga suhtlev töötaja.

**Korruse evakuatsioonikoordinaator**– Korraldab oma vastutusalas korruse evakueerumist.

**Evakuatsioonitee** – hoones kulgev vabalt läbitav, ohutu ja evakuatsioonimärgistusega tähistatud liikumistee evakuatsioonipääsuni.

**Evakuatsioonipääs** - evakuatsioonitee lõpus paiknev, evakuatsioonimärgistusega tähistatud, seestpoolt võtmeta avatav vabalt läbitav väljapääs

**Tulekustuti** – kantavad 6kg pulberkustutid ja/või CO2 kustutid

**Tulekahjuteatenupp** (käsiteadusti) – tulekahjuteatenuppu kasutatakse õnnetuse või õnnetusohu korral hoones viibivate inimestele evakuatsiooni märguande aktiveerimiseks, kui ATS ei ole rakendunud. Muuks otstarbeks ei tohi tulekahjuteatenuppu kasutada.

**Automaatne tulekustutussüsteem (AKS)** – tuleohutuspaigaldis, mis rakendub automaatselt. Hoonesse on paigaldatud järgmised AKS süsteemid:

1. sprinklersüsteem kogu hoones ja parklas
2. gaasikustutus serveriruumis
3. vahukustutus -1 korruse köögikubus

**Evakuatsiooni teavitussüsteem (helindus)** - tulekahjust teavitamise ja evakuatsiooni korraldamise audiosüsteem, mille kaudu edastatakse arusaadav evakuatsiooni algust tähistav kõneteade. Teade edastatakse hoone kõikides evakueerimisele kuuluvates üldruumides ja koridoride aladel.

# 2. Evakuatsiooni ja tulekahju korral tegutsemist mõjutavate andmete kirjeldus

## Ehitise tuleohutuse liigitusest tulenev kasutusviis ning kasutamisotstarve

1. Büroohoone, kuulub V kasutusviisiga ehitiste hulka e. ehitis, mis on üldjuhul päevases kasutuses ja milles reeglina viibivad ruume tundvad isikud.
2. Kogunemisruumid (söökla, konverents, jõusaal) kuulub IV kasutusviisiga ehitiste hulka
3. Maa-alune parkla kuulub VII kasutusviisiga ehitiste hulka

Tegevusvaldkond: riigiasutus, ühiskondlik toitlustamine

## Ehitise korruste arv, pindala

1. Maapealsete korruste arv 14 + tehniline korrus 14. korruse kohal, lisaks keldrikorrus -1
2. Maa-alune parkla asub hoone Pärnu mnt. poolsel küljel korrustel -1 ja -2
3. Torni korruse pind on 470 m²; -1; 1 ja 2 korruse pind on 1’500 m²
4. KOKKU büroohoone pind on 19’500 m²
5. Maa-aluse parkla korruse pind 1’250 m²; KOKKU üldpind 2’500 m²

## Ehitise kasutamise kellaajad tavaolukorras

1. Büroohoone: E-R, kl 07:00-18:00;
2. Spordisaali ning abiruumide kasutamise aeg E-R, kl 06:00-22:00;
3. Hoones paikneb pidevalt (24/7) politseivalve

## Ehitise kasutajate arv

1. Hoones viibivate inimeste arv: kuni 1’100.
2. Maa-aluses parklas viibivat e inimeste arv: kuni 140

## Hoone turvakorraldus

Hoone turvaruum paikneb 1. korrusel Pärnu. mnt pool. Hoones on tagatud pidev politseivalve

## Pildiotsingu evakuatsioon tulemusEvakuatsiooniteed ja -pääsud, hädaväljapääsud ning nende asukohad

Kõik hoone evakuatsiooniteed ja pääsud on tähistatud kohaste märgistega

Igalt tornikorruselt (2-14) on kaks tähistatud väljapääsu: suitsukindel trepikoda liftihallis ning suitsuvaba trepikoda (kütmata)

Hoonel on esimeselt korruselt 3 evakuatsiooniväljapääsu otse õue ja 2 pääsu 2. torni suitsukindla trepikoja kaudu.

-1 korruselt on 4 otse evakuatsioonipääsu õue ja 1 pääs 1. torni suitsukindla trepikoja kaudu.

Maa-alusest parklast evakueerimiseks saab kasutada kahte diagonaalselt paiknevat evakuatsioonitrepikoda.

Katuselt alla viivat treppi ega redelit ei ole. Kõik evakuatsioonipääsud on tähistatud evakuatsioonivalgustusega. Evakuatsiooniteele jäävad uksed on avatavad ilma võtmeta.

**NB! Evakuatsioonitee ei tohi olla takistatud, evakuatsiooniteel ei tohi asuda esemeid ega seadmeid, mis võivad ohustada kasutajate turvalisust evakuatsiooni korral.**

## Hoone tuletõkkesektsioonid

Hoone iga korrus moodustab omaette tuletõkkesektsiooni, välja arvatud -1 ja 1.korrus, kus õhuruumide kaudu on nimetatud korrused osaliselt ühises tuletõkkesektsioonis

Omaette tuletõkkesektsioonid on lisaks:

1. liftide šahtid (tuletõrjujate lift omaette, tavaliftid on ühises tuletõkkesektsioonis)
2. lüüstamburid
3. kommunikatsioonišahtid
4. elektri- ja nõrkvoolukaablite šahtid (eraldi sektsioonid)
5. tehnilised ruumid
6. evakuatsioonitrepikojad
7. tulekustutussüsteemide pumbaruum
8. diiselgeneraatori ruum
9. laoruumid ja muud hoidlad üle 10 m2 korrus;
10. trepikojad;
11. korruse -1 dokumendihoidla;

Maa-aluse parkla korrused on eraldi tuletõkkesektsioonid. Korruste -1 ja -2 vahelise rambi juures tekitatakse tuletõkkesektsiooni piir tuletõkkeväravaga

Tuletõkkesektsiooni piiridel asuvad uksed on tuletõkkeuksed.

**NB! Tuletõkkeuksi ei tohi lahtises asendis fikseerida ega sulgurist lahti ühendada. Tulekahju levikut piirab ainult kinnine ja riivistunud tuletõkkeuks.**

## Esmased tulekustutusvahendid

Korrustel 1-14 paiknevad 6 kg pulberkustutid voolikukappides, lisaks tehnilistes ruumides (el. kilbiruumid, nõrkvoolu ruumid ja vent. kambrid) paiknevad kustutid.

Kustutid paiknevad evakuatsiooniteedel või nende lähistel ja nende asukohad on tähistatud.

-1. korrusel paiknevad lisaks voolikukappides paiknevatele 6 kg pulberkustutitele veel lisakustutid ruumides:

1. 6 kg pulberkustuti diiselgeneraatori ruumis
2. F klassi kustuti: kohviku köök;
3. CO kustutid: serveriruum, peakilbiruum, NV ruum, dokumendihoidla, parkla NV ruum.

Maa-aluses parklas paiknevad 6 kg pulberkustutid (7+10 tk) hajutatult seintel


**NB! Tulekustutid peavad olema nähtaval kohal ja kergesti kätte- saadavad, neid ei tohi mistahes esemetega varjata ja ligipääs nendele peab olema pidevalt tagatud.**

## Automaatne tulekahjusignalisatsioon (ATS)

Tulekahju kiire avastamise tagab automaatne tulekahjusignalisatsioonisüsteem (ATS). Ruumide lakke on paigaldatud tulekahju avastamise andurid. Süsteem võimaldab teha kindlaks tulekahju asukoha piirkonniti. Häire kuvatakse keskseadme paneelile näidates ära häires oleva tsooni. Häirekellad käivituvad automaatselt anduri rakendumisel (suitsu tuvastamisel), või tulekahju teatenupu vajutamisel.

ATS keskseade asub 1. korruse valveruumis mille juures paikneb ka päästemeeskonna sisenemistee.

**ATS põhimõtteskeem**





Tulekahjuteatenupp (käsiteadusti) paikneb evakuatsiooniteel

**NB! Tulekahjuteatenuppudele (käsiteadusti) peab olema tagatud pidev ligipääs ning neid ei tohi mistahes esemetega varjata.**

**NB! Keskseadmelt tulekahjuhäire vaigistamise korral ei saa häiret andnud tsoonis asuvat tulekahjuteatenuppu kasutada.**

|  |  |
| --- | --- |
| Automaatne tulekustutussüsteem AKS (sprinkler) sprinkleripea |  |

Hoone on varustatud automaatse kustutussüsteemiga, sh ka maa-alune parkla. Sprinklerkaitsega ei ole varustatud korruste nõrkvoolu ja tugevvooluruume.

Sprinklersüsteem rakendub automaatselt sprinkleripea ampulli purunemisel ruumis temperatuuri tõusmise tõttu. Standard büroopinnale paigaldatud sprinklerpea on rakendumistemperatuuriga 68°C.

Kohviku köögi pliidikubu on varustatud vahtkustutussüsteemiga.

-1 korrusel paiknev serveriruum on varustatud gaaskustutussüsteemiga.

## Tuletõrje veevarustus (voolikusüsteem)

Hoonesse on rajatud 2 eraldi tuletõrje veevarustusesüsteemi:

|  |  |
| --- | --- |
| 1. Hoone kasutajate tulekustutuse tarbeks B I klassile vastav; 20 m Ø50mm lamevoolikud vooluhulgaga Q=2,5 l/s tuletõrjevoolikud on paigaldatud korrustele kappides selliselt, et iga ruumi punkt oleks kaetud vähemalt ühe joaga. | |
|  |  |
| 1. A klassile vastav tuletõrjeveevarustuse süsteem Q=40,0 l/s (väljavõtted paiknevad lifti esistes tamburites), mida kasutavad ainult päästjad. | |

## Turvavalgustus

Evakuatsioonivalgustus (E > 1 lx) evakuatsiooniteede- ja vahendite kiireks leidmiseks ja ohutuks kasutamiseks ohtu sattunud inimeste poolt.

Evakuatsioonivalgustid on pidevalt sisse lülitatud olekus.

Paanikavältimisvalgustus (E > 0.5 lx) on rajatud üle 60 m² üldpinnaga ruumides, üle 8 m² üldpinnaga hügieeniruumides ning inva WC-des. Paanikavältimisvalgustid lülituvad sisse toitepinge kadumise korral kui ka lokaalse rikke nagu nt lõppvooluringi rikke korral.

## Suitsutõrjesüsteem

Suitsueemalduse eesmärk on tagada turvaline evakuatsioon ja päästetööde tegemine. Suitsueemaldus käivitub sama piirkonna ATS anduri häire korral automaatselt. Hoone korrused on varustatud mehaanilise suitsutõrjesüsteemiga. Värske õhu juurdevool ehk kompensatsiooniõhk tagatakse välisseinas (korruse köök) automaatselt avanevate akende kaudu. Suitsueemalduse käivitumisel tekitatakse ülerõhk liftišahtides ning suitsu- ja tulekindla trepikoja lüüstamburisse.

STS indikatsiooni- ja juhtimispaneel asub tuletõrje- ja päästevahendite juhtimisruumis, lisaks ka turvaruumis. Suitsu eemaldamiseks kasutatakse spetsiaalseid suitsuventilaatoreid ja kaableid, mis peavad 120 minuti jooksul taluma temperatuuri +400˚C.

## Liftide toimimine

Hoonesse paigaldatud liftid ei ole ette nähtud inimeste evakueerimiseks: tulekahju häire korral liftid sõidavad 1. korrusele ja lasevad reisijad välja. Peale seda sulgevad liftid uksed (liftišahtide tulekindluse tagamiseks) ja liftid ei ole häire tühistamiseni kasutatavad.

Kummagi torni üks lift on rajatud tuletõrje liftina: st. et seda lifti saab päästeteenistus kasutada korruste vahel liikumiseks. Tuletõrjelifti aktiveerimiseks kasutatakse lifti võtit, mis asub päästeteenistuse tugipunktis (1. korruse turvaruum).

Vajadusel teostab päästemeeskond tuletõrjeliftide abil ka liikumispuudega isikute evakueerimise.

## Teavitamissüsteem (helindus)

Hoone teavitamissüsteem on tulekahjust teavitamise ja evakuatsiooni korraldamise süsteem, mille kaudu edastatakse arusaadav evakuatsiooni algust tähistav kõneteade. Teade edastatakse hoone kõikide korruste üldruumide ja koridoride aladel.

## Tuleohutuspaigaldiste info- ja juhtimistabloo

Tuleohutussüsteemide tööd visualiseeriv info- ja juhtimistabloo asub 1. korruse turvaruumis

## Piksekaitse

Hoonele on paigaldatud II piksekaitseklassi kuuluv piksekaitsesüsteem. Süsteemi osas paiknevad katustel ning tehnilistes ruumides, tavakasutaja nendega kokku ei puutu.

## Evakuatsioonipääsude sulused

Evakuatsiooniteedel paiknevad uksed on varustatud sulustega, mida saab evakueerumiseks ilma võtmeta avada. Evakuatsioonilinki on kasutatud suitsuvaba trepikotta avanevatel ustel, linki vajutades vabastatakse ukse lukukeel.

Elektrilukud avanevad ATS häire korral automaatselt.

Hoonet tuletõkkesektsioonideks jagavad uksed on varustatud sulguritega, mis tagavad ukse sulgumise ja lukustumise peale selle avamist.

I korruse peasissepääsu automaatuksed avanevad ATS häire korral automaatselt.

## Maa-aluse parkla tuleohutuspaigaldis

Maa-alune parkla on varustatud nii ATS kui automaatse tulekustutuse sprinklersüsteemiga. Häiresüsteemi rakendumisel rakendub suitsuärastussüsteem ja sulgub korruste -1 ja -2 autorambil paiknev korruseid eraldi tulesektsioonideks jagav värav. Inimeste evakueerimine parklast toimub kahe evakuatsiooni trepikoja kaudu, autodega parklast häire toimimise perioodil väljuda ei saa.

## Muud andmed, mis mõjutavad evakuatsiooni ja tulekahju korral tegutsemist

Elektri väljalülitamine. Elektrivarustuse peakilp asub korrusel -1.

**Elektri väljalülitamisega tegeletakse kui see on VÕIMALIK/VAJALIK PEALE EVAKUATSIOONI.**

## Esmaabi ja kaitse/päästevahendite paiknemine hoones

Esmaabivahendid asuvad igal korrusel köök-puhkeruumides ja 1. korrusel administraatori juures ning turvaruumis.

Hoone päästeteenistuse tugipunktis asub lisa päästetööde läbiviimiseks vajalik varustus vastavalt Päästeametiga kokkulepitud loendile.

# 3. Hoone tuleohtlikkuse kirjeldus

## Objekti tule- ja plahvatusohtlikkuse üldiseloomustus

Hoone tule- ja plahvatusoht objektil on madal.

## Andmed hoitavate põlevmaterjalide ja ohtlikke ainete kohta

Põlevmaterjalide kogused hoones on väiksed ja ohtlikke aineid ei ole.

## Hoone tõenäolisemad tulekahju stsenaariumid

Tõenäolisemaks tulekahju stsenaariumiks on:

1. töötaja võib põhjustada tulekahju suitsetamisel või hooletult lahtise tulega ümberkäimisel, kogu hoone ulatuses - **suitsetamine hoones on keelatud,**
2. ebastandardsete või ülekoormatud elektriseadmete kasutamisel, kogu hoone ulatuses – **elektriseadmeid tuleb kasutada seadme tootjapoolse kasutusjuhendi järgi.**
3. tehnosüsteemide ruumid, kus hooldamata või ülekoormatud seadme rikked võivad põhjustada tulekahju - **tehnosüsteemidele ja nende seadmetele tuleb tagada neile ettenähtud korrapärane hooldus ja seadmeid tuleb kasutada vastavalt tootjapoolsete juhiste järgi, vältimaks seadme/süsteemi ülekoormamist.**
4. tuletööde teostamisel tuleohutusnõuete rikkumisel
5. äikese vms vääramatu jõu toimel.

# 4. Tulekahjust teavitamise juhis

## Ehitises ja ohualas viibivate inimeste tulekahjust teavitamise kord

Hoones viibijad saavad tulekahjust teada **häirekellade** kaudu ja/või antakse suuline korraldus evakuatsiooniga alustamiseks. **Häirekellad** hakkavad **automaatselt** tööle ATS rakendumisel, kui tulekahjust tekkiv suits jõuab suitsuandurini. Häirekellad saab peale tulekahju avastamist käsitsi tööle rakendada **tulekahju teatenuppu** vajutades. Nupud asuvad reeglina evakuatsioonipääsude läheduses.

Lisaks peab tulekahju avastanud isik valjuhäälselt teavitama sellest teisi hoones viibijaid, kes omakorda informeerivad teisi edasi.

Eesmärk on **TEAVITADA OHUST KÕIKI HOONES VIIBIJAID**.

## Tulekahjuteate kontrollimise kord

Tulekahju häire korral kontrollib häire õigsust hoone politseivalvetöötaja.

**NB! Igat ATS häiret peab kontrollima, EI TOHI EELDADA VALEHÄIRET!**

## Tulekahjuteate Häirekeskusele edastamise kord

Hoones asuv tulekahjusignalisatsiooni süsteem on ühendatud automaatse häire Häirekeskusele edastamise süsteemiga.

**LISAKS ON SOOVITAV TULEKAHJU KORRAL HELISTADA HÄIREKESKUSESSE 112**

Helistades hädaabinumbrile 112:

1. **räägi, mis on juhtunud,**
2. **teata õnnetuse võimalikult täpne asukoht ja aadress: Suur-Ameerika 1, Tallinn**
3. **ütle, kas on kannatanuid,**
4. ütle julgelt oma nimi ja telefoni number,
5. püüa jääda rahulikuks, vasta küsimustele lühidalt ja täpselt jälgi häirekeskusest saadud juhiseid,
6. ära katkesta kõnet selleks luba saamata,
7. ära lülita telefoni välja peale teate edastamist, sest võib vaja minna lisainformatsiooni,
8. kui olukord muutub, anna teada.

# 5. Evakuatsiooni läbiviimise juhis

## Evakuatsiooni märguanneteks on:

1. **Otsene oht inimese elule või tervisele** *(nt tulekahju avastamine)***;**
2. **ATS häirekellade pikk helin *vaheldumisi häälteadustusega*;**
3. **Suusõnaline korraldus.**

Suusõnaline evakuatsiooni korraldus või teade tulekahjust on alati ülimuslikum häirekelladest.

Pikalt (üle 30 sekundi) helisev ATS häirekell on evakuatsiooni märguandeks. Evakueerumiseks kasutatakse alati lähimat ja ohutumat evakuatsiooniteed. Vahetu ohu korral lahku ohualalt evakuatsioonimärguandeid ootamata. Kui mõnel töötajal ei ole võimalik iseseisvalt hoonest väljuda, peab kaastöötaja võimalusel korraldama abivajaja ohutu väljumise hoonest.


**NB! Kui hoones on kõlanud evakuatsiooni märguanne, peavad kõik hoones viibivad isikud oma tegevused katkestama ja evakueeruma lähima evakuatsioonipääsu kaudu hoonest välja kogunemiskohta.**

Evakuatsioonimärguande saamisel:

* katkesta senine tegevus;
* võimaluse korral haara kaasa üleriided;
* lahku hoonest lühimat ja ohutumat evakuatsiooniteed mööda, liftide kasutamine pole lubatud;
* abista abivajajaid *(kui hoones on liikumispuudega isikuid)*;
* liigu hoonest väljumisel kogunemiskohta: Pärnu mnt. poolne parkimisplats ja park;
* anna endast teada *(jm teadaolev info)* evakuatsioonijuhile;
* oota edasisi korraldusi.

**EVAKUATSIOONIKORRALDUST EI TOHI EIRATA!!!**

## Evakueerunute ja evakueeritute kogunemiskoht on Pärnu. mnt poolne parkla koos pargiga



**NB! Kogunemiskohast on keelatud lahkuda ilma evakuatsiooni- või päästetöö juhi loata!**

## Inimeste loenduse kord

Loenduse eesmärgiks on tuvastada, et hoonesse ei ole jäänud ühtegi inimest. Evakueerunud ja evakueeritute inimeste loendus toimub kogunemiskohas. Loenduse tulemused edastatakse korruse evakuatsioonikoordinaatori poolt evakuatsioonijuhile, kes omakorda edastab info päästetööde juhile.

Hoone kasutaja kohustuseks on määrata ja koolitada evakuatsiooniks vajalik personal.

## Evakuatsioonijuhi ülesanded evakuatsiooni korral

**EVAKUATSIOONIJUHT – Politseivalve töötaja**

**Evakuatsioonijuht** tagab inimeste varajase teavitamise tekkinud ohust kogu hoone ulatuses:

-korraldab häire õigsuse kontrolli;

- kogub sündmuse kohta informatsiooni;

- suunab inimesi hoonest välja (kogunemiskohta);

- keelab/takistab ohualale sisenemise, loendab või korraldab loenduse;

-Suunab ja jagab korraldusi;

-Korraldab sissepääsude valve;

- Läheb ise või määrab kellegi, kes võtab vastu päästetehnika;

-Edastab päästetööde juhile info juhtunud olukorrast *(tulekahju võimalikult täpse asukoha, suuruse, loenduse tulemused jms);*

-Abistab võimaluste piires päästemeeskonda päästetööde läbiviimisel.

**Korruse evakuatsioonikoordinaatori ülesanded evakuatsiooni korral**

**KORRUSE EVAKUATSIOONIKOORDINAATOR** korraldab oma vastutusalas evakueerimist ja ta peab:

- korraldama inimeste turvalise evakueerimise oma vastutusalas;

- määrama vajadusel isiku (d), kes abistavad abivajavaid (*liikumispuuetega isikud*);

- teavitama evakuatsioonijuhti oma vastutusalas tekkinud takistustest või eriolukordadest (nt, kui liikumis puudega isik on toimetatud liftihalli (tulekindel tsoon) ja ootab päästmist päästemeeskonna poolt);

- jagama infot oma korruse inimestele;

- peab teadma päästevahendite asukohti;

- lahkuma oma korruselt viimasena;

- koondama info korruse evakuatsiooni tulemuste kohta;

Korruste evakuatsioonikoordinaatorite nimekiri on administraatori ja politseivalve juures. Nimekirja hoiab ajakohasena haldustalitus.

## Töötajate ülesanded evakuatsiooni korral

Töötajad alustavad evakuatsiooni märguande saamisel koheselt evakuatsiooniga ja suubuvad võimalikku lühemat teed kogunemiskohta. Töötajad ei tohi eirata korruse evakuatsioonikoordinaatori korraldusi, s.h kui neid on kaasatud abistama liikumispuudega isikute evakueerimisele. Evakueerumise käigus ilmnenud olulistest tähelepanekutes tuleb töötajal informeerida, kas korruse evakuatsioonikoordinaatorit või evakuatsiooni juhti.

**Loenduse tulemus peab sisaldama infot, kas kõik inimesed on hoonest evakueerunud.**

## Väljapääsude valve

Hoone sisse- ja väljapääsude valve on vajalik tõkestamaks kõrvaliste isikute pääsu ohustatud hoonesse ja tuvastamaks hoonest hiljem evakueerunud isikuid.

Kuni päästjate saabumiseni määrab evakuatsioonijuht, koostöös haldustalituse töötajatega, personali hulgast isikud väljapääsude valve tagamiseks.

Valvet teostava isiku peamised kohustused evakuatsiooni korral:

1. ei tohi lubada peale päästemeeskonna töötajate kellelgi hoonesse siseneda. Juhul, kui vaatamata keelule keegi siseneb siiski hoonesse, tuleb sellest koheselt teatada evakuatsioonijuhile või päästetöö juhti;
2. **suunab hoonest väljunud isikud kogunemiskohta**;

Kõrvaliste isikute sisenemise oht hoonesse on väike

## Keelatud on

* **Eirata evakuatsiooni käsku!**
* **Kasutada evakueerimiseks lifte**
* **Siseneda suitsu ja tule koldesse!**
* **Lahkuda objektilt ilma loenduseta kogunemiskohas! – ANNA ENDAST TEADA ET OLED VÄLJAS**
* **Siseneda hoonesse ilma vastava loata!**

# 6. Tulekahju korral tegutsemise juhis

## 6.1 Tulekahju korral tegutsemine

|  |  |  |  |
| --- | --- | --- | --- |
|  | **Tegevus** | **Tegutsemise kirjeldus ja järjestus** | **Täitja** |
| 1 | Sündmusest teatamine | Tulekahju avastamisel koheselt teavitada **Häirekeskust tel.** **112** **ja lülitada sisse tulekahju alarm** (kui ATS häirekellad ei ole rakendunud) | Tulekahju avastanud isik |
| 2 | Häire õigsuse kontroll | Kontrollida häire põhjust, tulekahju avastamisel koheselt teavitada **Häirekeskust** **112** **ja lülitada sisse tulekahju alarm** (kui ATS häirekellad ei ole rakendunud) | Politseivalve töötaja |
| 3 | Tulekahju kustutamine päästeteenistuse saabumiseni | Tulekahju avastamisest alates korraldada **võimalusel** tule kustutamine ja vara evakueerimine nende töötajate abiga, kes ei ole hõivatud inimeste evakueerimisega. Tulekahju kustutamiseks kasutada kõiki hoones olevaid tulekustutusvahendeid (voolikud ja käsikustutid) | Evakuatsioonijuht/ tulekahju avastanud isik |
| 4 | Päästemeeskonnale sündmuse tutvustamine ja osalemine päästetööde staabis | Minna vastu päästemeeskonnale, kirjeldada sündmust ja asukohta. Anda päästetööde juhile loenduse tulemused, olla valmis osalema päästetööde staabis | Politseivalve töötaja |
| 5 | Tehnosüsteemide väljalülitamine | Organiseerida vajadusel tehnosüsteemide väljalülitamised | Politseivalve töötaja |

**KUI OLETE SATTUNUD VÄLJAPÄÄSMATUSSE OLUKORDA EHK PÄÄSTETAVAKS:**

* püüdke säilitada enesevalitsus ja **olla rahulik**
* kui ruumist pole võimalik lahkuda, **sulgege uks *(EI LUKUSTA!)***, toppige uksepilud ja ventilatsiooniavad kinni võimaluse korral veega niisutatud riidega
* **helistage Häirekeskusesse *(112)*** või kolleegile ning teavitage neid enda olukorrast ning täpsest asukohast
* kui tuli on ära lõiganud väljapääsuteed, ärge üritage tulerindest läbi murda *(sama kehtib ka paksust suitsutsoonist läbiminemise kohta)*
* püüdke teha ennast **nähtavaks ja kuuldavaks ning andke teistele ja päästemeeskonnale enda asukohast märku kõigi võimalike vahendite abil**

## 6.2 Esmaste tulekustutusvahendite kasutamine

**Tulekahju avastamine ja kustutamine võimalikult varajases staadiumis hoiab ära suurema kahju. Õigel ajal avastatud tulekahju kustutamisega saab hakkama iga üksikisik. Iga isik on kohustatud tulekahju avastamisel võimalusel asuma tulekahju kustutama.**

**Kui tunned, et ei ole võimeline likvideerima põlemiskollet, lahku ruumist**.

***Tulekustutite kasutamine***

Tulekahju korral arvesta eelkõige põlemise suurust ja põlevmaterjali liiki (põlevvedelik, tahke põlevmaterjal jne).

1. **võta tulekustuti – kustutil on juhend, kus on näidatud, mida sellega võib kustutada.** Pulberkustutiga saab kustutada enamikke materjale.;



A – Tahked ained

B – Põlevvedelikud

C – Põlevgaasid

1. **lähene põlengule ohutu kauguseni** *(2-4m)* **ja veendu, et sul on olemas taganemistee;**
2. **rakenda tulekustuti tööle vastavalt kasutusõpetusele**.



**Tulekustutite kasutamise meelespea**

Pea meeles järgmist:

1. kasutades pulberkustutit hoia kustutusvoolikut kinni võimalikult otsast *(mitte korpuse lähedalt)*, kuna nii kontrollid paremini kustutusjoa suunda;
2. tahkete esemete või materjalide kustutamisel tuleb kustutusaine suunata intensiivsema põlemise kohta pühkivate liigutustega, kattes eseme pinna kustutusainega;
3. lahtistes ja madalate äärtega nõudes süttinud vedeliku kustutamisel tuleb kustutusaine suunata vedeliku pinna suhtes kaldu, soovitavalt vastu mahuti siseseina;
4. mahavalgunud põleva vedeliku kustutamist tuleb alustada äärtelt ning järk-järgult katta kustutusainega kogu põlev pind;
5. välitingimustes kustutamisel tuleb seista ülalpool tuult.

## 6.3 Tulekahju leviku piiramise meetmed

Tulekahju leviku takistamiseks peavad töötajad evakueerumisel sulgema uksed ja aknad **– UKSI MITTE LUKUSTADA!**

# 7. Päästemeeskonnaga tehtava koostöö juhis

Lähim päästemeeskond asub kesklinna komandos, mis saabub suurusjärgus 5 minuti jooksul peale väljasõidukorralduse saamist.

Päästemeeskonna võtab vastu **evakuatsiooni juht** (**politseivalve töötaja)** ja annab esmase infosündmuse ja objekti tule- ohtlikkuse olemasolu kohta ning läbiviidud evakuatsiooni tulemuste kohta.

Päästemeeskonna sisenemine toimub läbi päästemeeskonna sisenemistee (turvaruum, Pärnu. mnt poolne hoonesse pääs). Samuti otsustab päästeautode edasise paigutuse päästetööde juht.

Päästetöö juhi tunneb ära tema **sinise** või **punase kiivri** järgi.

Arvesta, et päästetöö juht otsib samuti objekti esindajaga (evakuatsiooni juht) kontakti – tee ennast nähtavaks **kandes helkurvesti**.

**NB! Päästetööde juhi korraldustele tuleb alluda!**

**Päästemeeskonna saabudes peab evakuatsiooni juht päästetööde juhile teatama:**

1. mis ja kui suures ulatuses põleb;
2. kas hoonesse on jäänud inimesi, kui suur on neid ähvardav oht ja kas on kannatanuid;
3. millist teed pidi jõuab kõige paremini kannatanuteni (tulekoldeni) ning umbkaudne teepikkus (meetrites);
4. muud tulekahjuga kaasnevad ohud (plahvatusoht, mürkkemikaalid);
5. peakilbi, ATS keskseadme, tuletõrje hüdrantide asukohast.
6. teatama kõik tarvilikud andmed põlemiskolde, selle kustutamiseks rakendatud abinõude ning ruumides tulekahju likvideerimisega seotud inimeste kohta;
7. teatama puuduolevate inimeste arvu ja nende oletatava asukoha hoones;
8. konsulteerima kustutustööde juhti põleva objekti iseärasuste kohta;
9. vajadusel eraldama tulekahju kustutamisega ja vara evakueerimisega seotud töödeks tööjõu;
10. organiseerima kustutus- ja päästetööde juhi nõudmisel mitmesuguste kommunikatsioonide välja- ja ümberlülitusi.

**Evakuatsioonijuht ei tohi lahkuda sündmuskohalt, kuna kustutus- ja päästetööde juhil võib vaja minna lisainformatsiooni objekti iseärasuste kohta.**

# Lisa 1 - Olulised kontaktid:

1. Hoone haldur RKAS: Jaanika Aru, tel 51 20 281
2. Hoone tehnosüsteemide hooldus: OÜ 2Torni, haldusjuht Ülo Russak, tel 51 24 193
3. Politseivalve: tel 6 803 101